open-index/open-wikipedia-markdown huggingface dataset:
Legwot

A̱keang **Legwot** (Shong: Lagos; yei Shong Naijeriya: /ˈleɪɡɒs/; A̱ghwangkpang: Èkó) kya yet a̱gba̱ndang a̱keang a̱ swak ma̱ng á̱nietbishyi ma̱ a̱byin Naijeriya ma̱ng a̱gba̱ndang a̱keang a̱feang wu mami Afrika a̱ma̱lyim a̱keang Kinshasa, RDK, a̱ si̱ byia̱ shi á̱niet miliyon 14.8 mi̱ da̱ a̱lyia̱ 2021 mami a̱gba̱ndang a̱keang wu ci̱k. Sot metropolitan Legwot ji byia̱ a̱kuu shi á̱niet miliyon 21.3 wa, ji̱ si̱ yet sweang ma̱ng shi kyai di̱ susot metropolitan Afrika ji a̱mgba̱m, a̱ma̱lyim a̱keang Kairo. Legwot yet a̱gba̱ndang a̱ka̱wa̱tyia̱ a̱bwuang Afrika wa a̱wot ji̱ si̱ ka ngyet kwop tung nzwa Si̱tet Legwot ma̱ng a̱mgba̱m Naijeriya. *Megacity* wu byia̱ *GDP* ku yet a̱naai ma̱ng shi mami Afrika ma̱ng a̱li jhyiung di̱ tityan ngyong kukwon a̱wak kyai a̱sa̱khwot ji̱ swak mi̱ shi̱ ma̱ng naat mbwuot mi̱ vam a̱byin Afrika hu. Ji̱ yet jhyiung di̱ a̱ca̱cet a̱ka̱keang na̱ laai shi a̱nggang swak a̱ni ta̱cya̱ ka a̱mgba̱m.

## Ya̱fang

## A̱ka̱fwuop nta
Leonardo DiCaprio

**Leonardo Wilhelm DiCaprio** (yei Shong: /diˈkæprioʊ/; yei Italiya /diˈkaːprjo/; byin a̱tuk mam 11 Zwat Swak ma̱ng Jhyiung 1974 ) yet a̱tyu nkhang Telvishon Muná̱pyia̱ Sí̱tet wa.

## Fang a̱pyia̱
*Cartlidge, Cherese (2011). "Leonardo DiCaprio". Greenhaven Publishing LLC. ISBN 978-1-4205-0427-9
*Catalano, Grace (1997). "Leonardo DiCaprio: Modern-Day Romeo". Dell Publishing Group. ISBN 978-0-440-22701-4
*Furgang, Kathy; Furgang, Adam (2008). "Leonardo DiCaprio: Environmental Champion". The Rosen Publishing Group, Inc. ISBN 978-1-4042-1764-5
*
*
*
*
*
*
*
*
*

## Ya̱fang

## A̱ka̱fwuop nta
* Official Website 
* Leonardo DiCaprio Foundation
Leonardo da Vinci

**Leonardo di ser Piero da Vinci** (15 Zwat Nyaai 1452 – 2 Zwat Tswuon 1519) ku yet a̱tyobyin Italiya wa a byia̱ lyen nkyang ma̱ a̱di̱di̱t di̱ jen A̱gba̱ndang Shyip ma̱ng Swuan ji, a̱nyan wa ku nyia̱ ta̱m nang a̱tyuswup-ghwughwu, a̱tyughwang mi̱ ghwang, a̱bwokntswam, a̱tyulyensayen, a̱gwak lyen wa̱i nkyang, a̱tyumat ghwughwu ma̱ng a̱tyulyen ghwang a̱ka̱sa. Ma̱nang á̱ ku ntsa lyen nggu mat nta̱m nggu na nang a̱tyuswup ghwughwu a̱ni, a̱ si̱ ka mbwuo a̱lyoot ma̱ a̱pyia̱ nggu mat nkwambwatlyuut nggu na, da̱nang gu ku nghwak a̱ si̱ ka ndyuut nkyang tazwa pyipyia̱ a̱lyiat ma̱ vwuon, nang mi̱ tat-a̱pyia̱ lyen vam, lyen á̱ta̱ngwat, lyen á̱ga̱fi̱p, lyen ghwang ta̱si̱la, swup ghwughwu, ma̱ng lyen nkhang fosi̱t a̱ka̱mat. yet kokwak Leonardo si̱ tyia̱ kyang hu nang á̱niet guguut hyumanis di̱n jen Shyip ma̱ng Swuan ji fa a̱ni ku yet a̱tsotswat kidee, a̱wot kpa̱m nta̱m nggu hu si̱ beang nta̱m nce á̱nietnyia̱ nghwughwu na̱ bai a̱zanson nggu, a̱wot a̱tyonyiung a̱ ku tai nggu ma̱nyin di̱ nta̱m ma̱ng lyen nkyang wa si̱ yet a̱shyushyo nggu wu mi̱ di̱n jen a̱ja nang á̱ ngyei Michelangelo a̱ni.
Leslie Cheung

**Leslie Cheung** (Caina: 張國榮, byin a̱tuk mam 12 Zwat 9 1956 – 1 Zwat 4 2003) yet a̱tyu nkhang Telvishon Hong Kong wa.

## Ya̱fang

## A̱ka̱fwuop nta
*Leslie Cheung at IMDb
Lilyem A̱ka̱wa̱tyia̱ Pi̱lato

**Lilyem A̱ka̱wa̱tyia̱ Pi̱lato** ku shyia̱ kpa̱mkpaan nswak nfeang hu a̱ni yet sa jhyiung ja di̱ lilyem Pi̱lato hu nang á̱ lyiat di̱ fam a̱ka̱wa̱tyia̱ a̱byin Naijeriya hu. Tyap ji byia̱ á̱nietlyiat ba̱ tat 130,000, a̱wot a̱lyem a̱meang nji ka Jhyuo (ku Jju) si̱ byia̱ si̱ ku swak á̱nietlyiat 300,000 a̱ni. Ma̱nang Daa (ku Hyam) si̱ byia̱ 100,000. Cori si̱ bwuo a̱pyia̱ nka a̱lyoot ma̱nang ka̱ yet a̱nyiung mami a̱bacyuang lilyem ku byia̱ mban a̱nwuat a̱taa a̱ni, shimba a̱tat nia nang á̱ nyia̱ ta̱m ma̱ng á̱na di̱ lyuut.

## Ya̱fang


## A̱ka̱fwuop nta
*Lyuut Pi̱lato  mbwak Roger Blench
Lionel Messi

**Lionel Andrés Messi** (byin 24 Zwat A̱taa 1987), á̱ bu ngyei nggu **Leo Messi**, a̱ yet a̱tyutsot a̱la̱u-a̱ti̱tak Ajentina wa a̱ kwak a̱son di̱ Sot A̱la̱u-a̱ti̱tak si̱ Ligue 1 nang á̱ ngyei Paris Saint-Germain a̱ sa ngyet a̱kwaka̱son Á̱fai-tsot a̱la̱u-a̱ti̱tak Ajentina meang.

## Ya̱fang
Lyulyoot sí̱tet Naijeriya di̱ nce

Sí̱tet Naijeriya ja á̱ tak ca̱caat ma̱ng nce (á̱tuk mbwoi) nji na nji tatak ka a̱ni.

## Ya̱fang
Kworiya A̱tak

A̱byin **Kworiya A̱tak** (Kworiya: 한국; Hanja: 韓國, RR: *Hanguk*; ma̱ a̱ca̱caat 남한/南韓, bwan RR: *Namhan*, ku 남조선/南朝鮮, bwan MR: *Namchosŏn* mi̱ Kworiya A̱za; Shong: South Korea), á̱ ma̱ng a̱lyoot a̱gwomna̱ti ka nang **Ri̱pobi̱lik Kworiya** wu (**RK**) (Kworiya: 대한민국; Hanja: 大韓民國, bwan RR: *Daehan Minguk*; Shong: Republic of Korea, ROK) yet a̱byin kya di̱ fam a̱byin A̱tyin A̱siya hu. Kikya yet á̱kum nkap A̱fi̱fap-a̱byin Kworiya ka ka̱ shyia̱ a̱tatak ka a̱ni, ka̱ si̱ byia̱ gak a̱byin ma̱ng a̱byin Kworiya A̱za Song Kang . Kpa̱mkpaan ma̱ng á̱niet miliyon 25, kpa̱mkpaan á̱kum shi a̱mgba̱m á̱niet a̱byin ka ka̱ yet miliyon 51 a̱ni swan di̱ Fam A̱keangtung Sa̱ul hu hwa.

## A̱bwom a̱byin
애국가 *Aegukga* "A̱bwom Swam A̱byin ka"

## Ya̱fang
Li̱lak

**Li̱lak** yet kyangta̱m hwa nang á̱ tsot á̱ tung á̱niet ku á̱ kam mba. Li̱lak ji yet a̱bala̱n tswam kya ka̱ byia̱ kyang ba̱ng a̱ma̱nta ka a̱ni ma̱ng a̱bala̱u tswam mami nang á̱ fwuop ndung ma̱ng a̱bala̱n tswam ka di̱n vak a̱banyanyang ku a̱ywan.

## Ya̱fang
Lyulyoot sí̱tet Naijeriya di̱n vak shi á̱niet

Lyulyoot sí̱tet swak ntat ma̱ng a̱taa si̱ Naijeriya a̱hwa á̱ fang tatak kani, á̱ fang nhu á̱ si̱ sak ca̱caat ma̱ng shi á̱nietbishyi ba̱ byia̱ a̱ni neet di̱n tyan shi á̱nietbishyi a̱lyia̱ 2022 ji ja, mbeang tyan shi á̱nietbishyi 2016, nang Ofit Lung Lulung A̱byin wu ku shei a̱ni.

## Ya̱fang
A̱fa̱fap-a̱byin Si̱nai

**A̱fa̱fap-a̱byin Si̱nai** hu, ku **Si̱nai** ma̱ a̱di̱dat (Shong: Sinai /ˈsaɪnaɪ/), yet li̱m-a̱byin hwa ma̱ a̱byin Ma̱sa̱t, a̱wot ku si̱ yet kap a̱byin hu ma̱nyin ku shyia̱ vam-a̱byin A̱siya a̱ni. Ku shyia̱ tsi̱tsak Kyai A̱sa̱khwot Meditaroniya hu hwa di̱ fam a̱za hu ma̱ng A̱shong Kyai A̱sa̱khwot wu di̱ fam a̱tak hu, ku si̱ yet a̱byia̱k a̱byin meang tsi̱tsak nvam-a̱byin A̱siya ma̱ng Afi̱rika. A̱byin Si̱nai byia̱ shi kyai a̱byin ku shyia̱ kpa̱mkpaan ma̱ng kilomita a̱ma̱ntaa̱naai 60,000 (met a̱ma̱ntaa̱naai 23,000) (kap a̱yaakpa 6 a̱mgba̱m shi kyai a̱byin Ma̱sa̱r) ma̱ng shi á̱niet kpa̱mkpaan ma̱ng á̱niet 600,000. Mat hyohyoot kwak a̱son, á̱ ka̱u a̱gba̱ndang kap shi kyai a̱byin A̱fa̱fap-a̱byin Si̱nai hu di̱ ntyok gwomna nfeang: Tyok-Gwomna Si̱nai A̱tak hu ma̱ng Tyok-Gwomna Si̱nai A̱za. Ntyok-gwomna ntat ghyáng ngaat kyiak neet Ka̱nal Swez hu, ku si̱ byia̱k a̱ma̱nyin a̱byin Ma̱sa̱r Afi̱rika ka: Tyok-Gwomna Swez hu di̱ ngaan fam a̱byin Ka̱nal Swez hu, Tyok-Gwomna Ismailiya di̱ fam a̱ka̱wa̱tyia̱ hu, ma̱ng Tyok-Gwomna Port Said di̱ fam a̱za hu.

## Ya̱fang
London

**London** wa yet a̱keangtung ma̱ng a̱gba̱ndang a̱keang a̱ swak ma̱ng shi ma̱ a̱byin Nggi̱lan ma̱ng Tyok Muná̱pyia̱ ka. Ka̱ yong tazwa A̱ghyui Ta̱mit kikya di̱ fam a̱tak-a̱tyin Nggi̱lan da̱ a̱pyia̱ estuary a̱ yet met 20 (km 80) a̱ tyong nat Kyai A̱sa̱khwot A̱za hu a̱ni, a̱wot ka̱ si̱ yet a̱tsatsak a̱vwuonswat á̱niet neet ndyia̱ cyikwop sweang (miliniyom sweang) na̱ ku swak a̱ni.

## Ya̱fang


## A̱ka̱fwuop nta
Long

**Long** yet a̱va̱vat lywei a̱ shwai ma̱ a̱gba̱gbai a̱ni a̱ a̱wot ka̱ á̱ tung nkwon ku a̱ya̱yaat nkyang a̱ si̱i nta̱fi̱t mi̱ng nfang.

## Ya̱fang

## A̱ka̱fwuop nta
Lyem

**Lyem** yet a̱lilyiit mbyin wa á̱ yebaat a̱ni ka̱ ku yet a̱shyim. Á̱ shyiat lyem ma̱ng nian hwa, jen jhyang mameang ka̱ á̱ lung a̱vwuo.

## Ya̱fang
Li̱biya

A̱byin **Li̱biya** (La̱ra̱ba: ليبيا, *Lībiyā*; Shong: Libya /ˈlɪbiə/) á̱ lyen ma̱ng a̱lyoot a̱gwomna̱ti ka nang **Si̱tet Li̱biya** wu (La̱ra̱ba: دولة ليبيا, *Dawlat Lībiyā*; Shong: State of Libya), yet a̱byin kya di̱ fam a̱byin Maghreb hu ma̱ A̱za Afrika. Ka̱ byia̱ a̱gi̱gak ma̱ng Kyai A̱sa̱khwot Meditaroniya hu, Ma̱sa̱r, Sudan, Caad, Ni̱njer, Aljiriya ma̱ng Tunisiya. Ka̱ byia̱ nfam-a̱byin a̱tat neet di̱n jen gbangbang: Ti̱ripolitaniya, Fezan ma̱ng Si̱rinaika. Ma̱ng shi kyai a̱byin kpa̱mkpaan met a̱ma̱ntaa̱naai 700,000 (kilomita a̱ma̱ntaa̱naai miliyon 1.8) a̱ni, a̱byin Li̱biya kya yet a̱byin a̱naai ka̱ swak ma̱ng shi kyai a̱byin mami Afrika ma̱ng a̱byin 16 mi̱ swanta hu A̱byin Li̱biya kya yet 10 ka̱ swak mi̱ shi hya̱u a̱fan nang á̱ ku shim a̱cucuk tazwa nhu a̱ni a̱si̱ kuzang a̱byin mi̱ swanta hu. A̱keangtung nka ka, Ti̱ripoli, nshyia̱ di̱ fam a̱byin jenshyung a̱byin Li̱biya ka̱ si̱ yet mali á̱niet miliyon a̱tat mami á̱niet miliyon a̱natat a̱mgba̱m a̱byin Li̱biya ka.

## Ya̱fang


## A̱ka̱fwuop nta
Lyenlilyem

**Lyenlilyem** yet zop zi̱zop a̱lyem nang a̱tyubishyi lyiat a̱ni ja. Si̱ a̱hwa si̱ fa ku yet a̱za̱za̱rak, a̱kokwak, a̱tsotswat ma̱ng a̱gba̱mgbam zop a̱lyem wa, di̱ nfam yet ma̱ng nghwughwu lilyem na. Lyenlilyem byia̱ a̱ka̱ta ma̱ng kuzang fam a̱lyem, ma̱ng nvak zop ma̱ng tswang lilyem. Á̱ ngyei a̱tyu a̱ byia̱ lyen lilyem **a̱tyulyenlilyem** wa.

## A̱ya̱fang
Lyulyoot a̱ca̱cet a̱ka̱keang Jami̱ni di̱n vak shi á̱niet

Ca̱caat ma̱ng wa̱i *German Federal Institute for Research on Building, Urban Affairs and Spatial Development*, *Großstadt* (a̱gba̱ndang a̱keang) yet a̱gba̱ndang a̱keang wa a̱ byia̱ si̱ ku swak á̱niet swuat 100,000. Mi̱ Zwat Swak ma̱ng Sweang 31, 2015, a̱ca̱cet a̱ka̱keang 79 mami Jami̱ni nhyat ta̱fwat jini a̱wot á̱ si̱ tyia̱ lyulyoot nna hu a̱ji. Lyulyoot huni yet si̱ a̱yaamunisi̱paliti a̱nyanyin ba̱ shyia̱ mami a̱gi̱gak mba ba bibya ma̱nyin, a̱wot ku si̱ nwai mbeang yet si̱ a̱yaamunisi̱paliti ku a̱ka̱vwuo dandi na̱ shyia̱ mami urban agglomerations or metropolitan areas.

## Lyulyoot
A̱tyii wuni ntak lyulyoot a̱ca̱cet a̱ka̱keang 79 na mi̱ Jami̱ni ma̱ng shi á̱niet ku yet ke ku swak 100,000 ma̱ a̱tuk mam 31 Zwat Swak ma̱ng Sweang 2015, ma̱nang Ofit Lulung Jami̱ni wu ku tyan a̱ni. Á̱ ni̱ ntyai a̱gba̱ndang a̱keang a̱ghyang mi̱ **a̱tutuk** ka̱nang gu yet a̱keangtung si̱tet ku mundundung kya, a̱wot mi̱ *italik* ka̱nang gu yet a̱gba̱ndang a̱keang a̱ swak ma̱ng shi á̱niet wa a̱ni mi̱ si̱tet ji. A̱tyii a̱tafa wu byia̱ nkhang nani:
# Shi rank a̱gba̱ndang a̱keang hu di̱n vak shi á̱niet mi̱ Zwat Swak ma̱ng Sweang 31, 2015, ca̱caat ma̱ng tyan Ofit Lulung Mundundung Jami̱ni wu
# A̱lyoot a̱gba̱ndang a̱keang ka
# A̱lyoot si̱tet ji nang a̱gba̱ndang a̱keang wu nshyia̱ a̱ni
# Shi á̱niet a̱gba̱ndang a̱keang wu mi̱ Zwat Swak ma̱ng Sweang 31, 2015, ca̱caat ma̱ng tyan Ofit Lulung Mundundung Jami̱ni wu
# Shi á̱niet a̱keang hu mi̱ Zwat Tswuon 9, 2011, ma̱ng si̱sak nang á̱ ku tak mi̱ fang á̱niet (sa̱nsut) Bibyin Muna̱pyia̱ Yurop hu ma̱ a̱lyia̱ 2011
# The city percentage population change from May 9, 2011 to December 31, 2015
# The city land area as of December 31, 2015
# The city population density as of December 31, 2015 (residents per unit of land area)
# The city latitude and longitude coordinates.

Schwerin wa yet a̱keangtung si̱tet nang á̱ nwai tyia̱ a̱lyoot nggu ka a̱ji.

## Nghwughwu

## Bu nwuan
* List of towns and cities in Germany by historical population
* List of municipalities in Germany
* Metropolitan regions in Germany

## Ya̱fang
Lyulyoot a̱ca̱cet a̱ka̱keang ma̱ng a̱ka̱keang mi̱ Jami̱ni

Si̱ huni hwa yet a̱jhyem lyulyoot a̱ca̱cet a̱ka̱keang ma̱ng a̱ka̱keang 2,054 na mi̱ Jami̱ni (mi̱ di̱ a̰tuk mam 1 Zwat Jhyiung 2021). Nang di̱n Tyap a̱ni, á̱ ngyei a̱mgba̱m a̱ka̱keang ma̱ng a̱ca̱cet a̱ka̱keang *Stadt* wa ku yet a̱sa̱t municipality a̱ni ma̱ a̱byin Jami̱ni (nwuan Municipalities of Germany) nang á̱ ku jong a̱wat nyian ta̱m ma̱ng a̱lyoot a̱kya. Da̱ a̱kwonu a̱kya, a̱yaamunisi̱paliti Jami̱ni ba̱ lan yet a̱cyuang da̱ a̱ka̱nyiung ba̱ nwai nyia̱ ta̱m ma̱ng a̱lyoot kani a̰ni, mat a̱nia wa á̱ si̱ nwai tyia̱ mba a̱ji, á̱ ni̱ ngyei mba *Gemeinden*. Historically, the title *Stadt* was associated with town privileges, but today it is a mere honorific title. The title can be bestowed to a municipality by its respective state government and is generally given to such municipalities that have either had historic town rights or have attained considerable size and importance more recently. Towns with over 100,000 inhabitants are called *Großstadt*, a statistical notion sometimes translated as "city", but having no effect on their administrative status. In this list, only the cities' and towns' names are given. For more restricted lists with more details, see:
* Lyulyoot a̱ca̱cet a̱ka̱keang Jami̱ni di̱n vak shi á̱niet (only *Großstädte*, i.e. cities over 100,000 population)
* Metropolitan Regions in Germany

Numbers of cities and towns in the German states:

* Bavaria: 317 cities and towns
* Baden-Württemberg: 314 cities and towns
* North Rhine-Westphalia: 272 cities and towns
* Hesse: 191 cities and towns
* Saxony: 169 cities and towns
* Lower Saxony: 159 cities and towns
* Rhineland-Palatinate: 130 cities and towns
* Thuringia: 117 cities and towns
* Brandenburg: 113 cities and towns
* Saxony-Anhalt: 104 cities and towns
* Mecklenburg-Western Pomerania: 84 cities and towns, see list
* Schleswig-Holstein: 63 cities and towns
* Saarland: 17 cities and towns
* Bremen: 2 cities
* Berlin: 1 city
* Hamburg: 1 city

## A

## Z
Lyulyoot a̱yaagwomna sí̱tet Naijeriya

A̱tyii a̱ khwi a̱tatak ka a̱ni byia̱ lyulyoot a̱yaagwomna sí̱tet Naijeriya hu. Á̱ ni̱ khai a̱yaagwomna á̱fai ka̱nang ba̱ tyak a̱cak-nta̱m ndyia̱ a̱naai (ku ba̱ swak a̱ka̱cak-nta̱m a̱feang bah). Minista ghyang nang a̱kwak a̱son a̱byin wu nkhai a̱ni, nggu wa nwuan naat mbwuot Fam A̱keangtung Mundundung hu.

## Maai
A̱yin na maai ofit Gwomna wu ka̱nang gu yet nggwon a̱byin Naijeriya kya di̱n vak byin, a̱ tat ndyia̱ 35, a̱ yet memba sot kwai nfwuo wa a̱wot a̱ shyiat li̱n a̱ma da̱ a̱vwuo sot kwai nfwuo a̱ji. Kpa̱m cam a̱byin hu nkhap a̱ka̱cak-nta̱m ndyia̱ a̱naai nia ma̱nyin nwuak a̱yaagwomna a̱yaasi̱tet ba ba̱ swan mi̱ ofit.

## Shyishyi nwuai ofit
Kpa̱m cam a̱byin Naijeriya hu nkhap shyishyi nwuai ofit sak A̱yaagwomna a̱yaasi̱tet Naijeriya:

## Lyulyoot a̱yaagwomna sí̱tet mi̱ di̱ yong huni
Khai nfwuo sot a̱yaagwomna a̱yaasi̱tet 36 ba mi̱ di̱ yong huni hwa yet:
*16 People's Democratic Party (PDP)
*19 All Progressive Congress (APC)
*1 All Progressives Grand Alliance (APGA)
NB: Khai nfwuo sot ni̱ nshyiak nci̱ri̱ng da̱nian nang yet nwuai-ghwut nwuai-ghwut mi̱ sistem sot kwai-nfwuo-á̱niet Naijeriya wu ndi a̱ni.

## Bu nwuan
*Sí̱tet Naijeriya
*Lyulyoot a̱yaagwomna sí̱tet gbangbang si̱ Naijeriya
*Progressive Governors Forum (PGF)

## Ya̱fang




## A̱ka̱fwuop nta
Lyulyoot nnwap mi̱ Naijeriya

A̱byin Naijeriya yet a̱si̱ ka̱ nhyat ma̱ng nnwap ma̱ a̱di̱di̱t kya ba̱t na̱ si̱ swak 300 a̱ni ma̱ng lilyem 500.

## Lyulyoot nnwap
Si̱ huni hwa yet **lyulyoot nnwap mi̱ Naijeriya**, si̱ hu ku si̱ mi̱n tyak a̱ni bah.

## Ya̱fang
Lyulyoot á̱niet á̱ ku jhyet mman á̱ nswak ma̱ a̱byin Muna̱pyia̱ Amerika mi̱ 1960 a̱ni

**A̱tyōk**

Dawuda
Maichet
Yo̱ona
Ja̱me
Robert
Markut
Williya̱m
Richard
Thomat
Sitibin.

**A̱nyuuk**

Maryamu
Suzana
Mariya
Karen
Lisa
Linda
Donna
Patricia
Debra
Deborah.

## Ya̱fang
Lyuut

**Lyuut** yet vak ta̱m ma̱ng nta̱m hwa, á̱ ghwang zunzwuo ja mami kyai a̱wat nang a̱tyufang wu na li a̱ nkyiak kyang hu á̱ ku ghwak a̱ni.

## Ya̱fang
Mada̱ga̱si̱ka

A̱byin **Mada̱ga̱si̱ka**, á̱ lyen ma̱ng a̱lyoot a̱gwomna̱ti nka nang **Ri̱pobi̱lik Mada̱ga̱si̱ka** (Malagasi: Repoblikan'i Madagasikara /republiˈkʲan madaɡasˈkʲarə̥/, Fi̱ransa: République de Madagascar), a̱wot á̱ ku si̱ ngyei di̱n jen ji̱ swak a̱ni nang Ri̱pobi̱lik Mala̱gasi wu a̱ni, yet a̱byin kya ka̱ shyia̱ a̱ka̱wa̱tyia̱ a̱sa̱khwot mi̱ A̱gba̱ndang Kyai A̱sa̱khwot Ndiya wu, shyia̱ kpa̱mkpaan ma̱ng kilomita 400 (met 250) neet mi̱ khwong kyai a̱sa̱khwot fam-a̱byin A̱tyin Afrika hu, a̱ma̱nyi A̱na̱nwuai A̱sa̱khwot Mozambik ka. Ma̱ng shi kyai a̱byin ku yet kilomita a̱ma̱ntaa̱naai 592,800 (met a̱ma̱ntaa̱naai 228,900) a̱byin Mada̱ga̱si̱ka kya yet a̱byin a̱ka̱wa̱tyia̱ a̱sa̱khwot a̱feang ka̱ swak ma̱ng shi a̱ni mi̱ swanta hu, a̱ma̱lyim Ndonisiya. A̱kuu a̱byin ka byia̱ a̱byin a̱ka̱wa̱tyia̱ a̱sa̱khwot nang á̱ ka ngyei Mada̱ga̱si̱ka (a̱byin a̱ka̱wa̱tyia̱ ka̱ yet a̱feang ma̱ng shi kyai mi̱ swanta hu) a̱ni, ma̱ng a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t ghyáng.

## A̱bwom a̱byin
"Nwan, A̱byin A̱yaatyia̱-a̱khwop Nzi̱t ka nang Zi̱ Cat a̱ni!" ("Ry Tanindrazanay malala ô!") 

## Ya̱fang
Mali

**A̱bwom a̱byin**: "Le Mali" ("Mali")

A̱byin **Mali** (yei Fi̱ransa: ​/mali/; yei Shong /ˈmɑːli/), á̱ lyen ma̱ng a̱lyoot a̱gwomna̱ti ka nang **Ri̱pobi̱lik Mali** wu (Fi̱ransa: République du Mali; Ba̱mba̱ra: ߡߊߟߌ ߞߊ ߝߊߛߏߖߊߡߊߣߊ, *Mali ka Fasojamana*, Fa̱taa: 𞤈𞤫𞤲𞥆𞤣𞤢𞥄𞤲𞤣𞤭 𞤃𞤢𞥄𞤤𞤭, *Renndaandi Maali*; La̱ra̱ba: جمهورية مالي‎, *Jumhuriat Mali*; Shong: Republic of Mali), yet a̱byin kya di̱ fam a̱byin Jenshyung Afrika nang bibyin ghyáng keang di̱ tityak a̱ni. A̱byin Mali kya byia̱ shi kyai a̱byin a̱ni̱nai mi̱ Afrika, ma̱ng shi kyai a̱byin ku swak kilomita a̱ma̱ntaa̱naai 1,240,000 ma̱ a̱da̱dei (met a̱ma̱ntaa̱naai 480,000). Shi á̱niet a̱byin Mali yet miliyon 19.1 hwa. A̱wot á̱ ku tyan %67 á̱niet nka ba̱ ka̱n ntat ndyia̱ 25 bah mi̱ da̱ a̱lyia̱ 2017. A̱keangtung nka ma̱ng a̱gba̱ndang a̱keang a̱ swak ma̱ng shi wa yet Bamako. A̱byin Mali ka̱ shyia̱ ma̱sa̱t a̱ni byia̱ nfam-a̱byin a̱ni̱nai a̱wot a̱gi̱gak nggu ba di̱ fam a̱za hu si̱ tat a̱ka̱wa̱tyia̱ Tswa A̱ji̱jak Sa̱hara ka. Kap fam a̱tak a̱byin hu shyia̱ mi̱ Sa̱vana Sudan ji, a̱vwuo ka nang ma̱ a̱di̱di̱t á̱niet a̱byin ba shyia̱ ma̱ng swat hu, a̱wot a̱ka̱ghyui Nija ma̱ng Senegal na si̱ kai mami nka. Tung nzwa a̱byin hu ngyong di̱n khap hwa ma̱ng lung a̱tsatsak nfang a̱byin. A̱nyiung mami a̱tsatsak nfang á̱na nang a̱byin ka byia̱ a̱ni wa yet zi̱nariya, a̱wot a̱byin kikya si̱ yet a̱tat mi̱ bibyin Afrika ku ghwut ma̱ng zi̱nariya ma̱ a̱byin ma̱ng shi a̱ni. Ka̱ bu ghwut lyiai nfak mi̱ bibyin nta.

## Ya̱fang
Mam

**Mam** (a̱lama: ) yet a̱ta̱ngwat ka̱ sai ma̱ a̱ka̱wa̱tyia̱ kpa̱m nvam na̱ kaat mam hu a̱ni mi̱ kyai tswazwa hu. 

## Ya̱fang
Mam Á̱niettyiet Swanta

**Mam Á̱niettyiet Swanta** hu, á̱ bu ngyei **Mam Á̱niettyiet A̱byin ma̱ng A̱byin** ka a̱ni yet a̱tuk 5 Zwat Swak kuzang a̱lyia̱ kya. Á̱ ku tsa a̱gwai mam huni ma̱ a̱lyia̱ 1994 mi̱ di̱ shim mbeang li̱n a̱ma UNESCO/ILO ma̱ a̱lyia̱ 1996. Ba̱ ku nwuak shim hu da̱nian ba̱ ca̱t ba̱ li ya a̱son ma̱ng fa̱k nyinyang a̱niettyiet Swanta bibya. A̱tuk mam kani, á̱ ni̱ ca̱t gba á̱niettyiet ba ba̱t a̱ghwon á̱ lyen nang ba̱ ndyen nkyang ba̱ tyiet a̱ni.

## Ya̱fang
Mam A̱nyiuk Bibyin Swanta

**Mam A̱nyiuk Bibyin Swanta**, **MA̱BS** (Shong: **International Women's Day,** IWD), yet mam a̱gwai hwa da̱nian ya̱ ason a̱nyiuk mi̱ swanta hu a̱ni. A̱tuk 8 Zwat Tsat ja yet mam hu. Mam a̱hwa hwa yet mam nang á̱niet ma̱ a̱di̱di̱t nja̱u san-a̱pyia̱ a̱nyiuk ma̱ng tat-a̱ghyi mba a̱ni. Bi̱ri̱ng ma̱ng a̱nia, a̱tuk mam a̱kya kya á̱ ni̱ lyiat a̱lyiat a̱wot á̱ li sanggak á̱tyok na ngyok tswot a̱nyiuk a̱wot á̱ yok mba ba̱ tyei mman ba̱ shim tyei a̱ni.

## Ya̱fang
Lyulyoot á̱niet á̱ lyen á̱ nswak mi̱ Kworiya A̱tak a̱ni

**A̱ka̱seam**

1. Seo-jun
2. Ha-joon
3. Do-yun
4. Eun-woo
5. Si-woo
6. Ji-ho
7. Ye-jun
8. Yu-jun
9. Ju-won
10. Min-jun.

**A̱ka̱neam**

1. Ji-an
2. Ha-yoon
3. Seo-ah
4. Ha-eun
5. Seo-yun
6. Ha-rin
7. Ji-yoo
8. Ji-woo
9. Soo-ah
10. Ji-a.

## Ya̱fang
Mam A̱ka̱neam Bibyin Swanta

**Mam A̱ka̱neam Bibyin Swanta** ku **Mam Nggwoneam Bibyin Swanta hu**, yet mam hwa nang Muná̱pyia̱ Bibyin Swanta hu hwa bai ndyo a̱ni. Á̱ bu ngyei mam huni **Mam A̱ka̱neam** ku **Mam Nggwoneam** hu. A̱tuk mam **11 Zwat Swak 2012** kya á̱ ku ntsa a̱gwai mam nani. A̱tuk mam kani kya á̱ nshei á̱niet ba a̱mgba̱m nang a̱ka̱neam mmyim ba̱ shyiat a̱ka̱wat nyian nta̱m ma̱ng shyiat shi mi̱ swanta hu. Ni̱neam myim yet kyang a̱gwai hwa, na̱ndyung hwa bah.

## Ya̱fang
Markut Zuka̱beg

**Markut Elliot Zuka̱beg** (bin Mam 14,Zwat 5, 1984) yet A̱tyubyia̱ A̱merka wa. A̱tyu kau nzwa gu yet a̱ si bu yet a̱gwak a̱cyetaneang wu. Ngu ma̱ng á̱ghyiang a̱niet bya ku tsa Fesbuk mbeang Meta. N gu wa yet a̱gba̱ndang nkompani ngu na.

## Ya̱fang
Ma̱sa̱t

**A̱bwom a̱byin**: "Bilady, Bilady, Bilady"("بلادي، بلادي، بلادي")("A̱byin nung ka, A̱byin nung ka, A̱byin nung ka")

A̱byin **Ma̱sa̱t** ku **Ma̱sa̱r** ku **Misi̱ri** ku **Iji̱p** (La̱ra̱ba: مِصر, Miṣr; Shong: Egypt /ˈiːdʒɪpt/), á̱ lyen ma̱ng a̱lyoot a̱gwomna̱ti ka nang **Ri̱pobi̱lik A̱la̱ra̱ba Ma̱sa̱t** wu (Shong: Arab Republic of Egypt), yet a̱byin ka̱ shyia̱ vam-a̱byin ku swak nyiung kya a̱ni, kyiak neet da̱ a̱ta̱m fam a̱za-a̱tyin Afi̱rika ka ma̱ng a̱ta̱m fam a̱tak-jenshyung A̱siya ka di̱n vak a̱byia̱k a̱byin a̱ ku bwuo Li̱m-a̱byin Si̱nai hu a̱ni. Ma̱sa̱t yet a̱byin Meditaroniya kya ka̱ byia̱ a̱gi̱gak ma̱ng Tyiang A̱byin Gaza ji (Pa̱la̱sti̱n) ma̱ng Isi̱rela di̱ fam a̱za-a̱tyin hu, A̱ngam A̱sa̱khwot A̱ka̱ba wu ma̱ng A̱shong Kyai A̱sa̱khwot wu di̱ fam a̱tyin hu, Sudan di̱ fam a̱tak hu, ma̱ng Li̱biya di̱ fam jenshyung hu. A̱ma̱nyi A̱ngam A̱sa̱khwot A̱kaba si̱ myiai Urdun, a̱ma̱nyi A̱shong Kyai A̱sa̱khwot ka si̱ myian Sa̱udi A̱rabiya, a̱wot a̱ma̱nyi Meditaroniya ka si̱ myiai Helat, Turkiya ma̱ng Kuburut shimba á̱ mbyia̱ a̱nyiung ma̱ng bibyin hu ka̱ byia̱ gak a̱byin ma̱ng Ma̱sa̱t a̱ni bah.

## Ya̱fang
Michelangelo

**Michelangelo di Lodovico Buonarroti Simoni** (6 Zwat Tsat 1475 – 18 Zwat Sweang 1564), á̱ ku lyen nggu nang **Micelangelo** ma̱ nyom a̱ni, ku yet a̱tyumat nghwughwu a̱byin Italiya wa a̱ ka ngyet a̱tyuswup nghwughwu, a̱tyulyen ghwang a̱ka̱sa ma̱ng a̱tyulyuut a̱bwom a̱nwuat jen A̱gba̱ndang Shyip ma̱ng Swuan nang á̱ ku byin mami Ri̱pobi̱lik Fi̱ra̱ntse wu a̱ni, a̱nyan wa ta̱m nggu hu ku byia̱ cet fuut nkyang ma̱ a̱di̱di̱t ba̱t mi̱ ya a̱son nyian nghwughwu Fam Jenshyung hu, ma̱ a̱khapsak di̱ fam a̱meang á̱di̱dam tat-a̱pyia̱ lyen a̱tyubishyi ma̱ng swanta di̱n jen Shyip ma̱ng Swuan ji.
Miguel de Cervantes

**Miguel de Cervantes Saavedra** (29 Zwat A̱kubunyiung 1547 – 23 Zwat Nyaai 1616) ku yet a̱tyulyuut a̱byin Si̱pen a̱ghyang wa. Kwambwat nggu hu nang á̱ swak lyen a̱ni wa yet *[[Don Quijote de la Mancha]]*. Á̱ kyiak nhu ku yet a̱son ka di̱ ce a̱yaanovel mam a̱fwun hu, a̱wot mat a̱nia wa Cervantes si̱ yet a̱tyulyuut novel a̱son wu. Á̱ ku shei kwambwat hu byia̱ mi̱ bibyin 65 hwa. Á̱ bu si̱ nkyiak ta̱m hu nang si̱ ku swak da̱ a̱mgba̱m mkpa̱m lyuut ku swak ma̱ng yet a̱tsatsak a̱ni. Di̱n jen jhyang, á̱ ngyei nggu "A̱fai-a̱gwam Sa̱taya".

## Ya̱fang
Mikziko

**A̱bwom a̱byin**: "Himno Nacional Mexicano" ("A̱bwom A̱byin Mikziko")

A̱byin **Mikziko** (Si̱pen: México /ˈmexiko/; lilyem Nahwa: Mēxihco; Shong: Mexico), á̱ lyen ma̱ng a̱lyoot a̱gwomna̱ti nka ka nang **Muná̱pyia̱ Sí̱tet Mikziko**, **M.S.M.** ku **MSM** hu (Si̱pen: Estados Unidos Mexicanos /esˈtaðos uˈniðoz mexiˈkanos/, EUM; Shong: United Mexican States) a̱ni, yet a̱byin kya ma̱ a̱tak fam-a̱byin Amerika A̱za ka. Ka̱ byia̱ a̱gi̱gak di̱ fam a̱za hu ma̱ng Muná̱pyia̱ Sí̱tet Amerika; di̱ fam a̱tak ma̱ng jenshyung hu ma̱ng A̱gba̱ndang Kyai A̱sa̱khwot Pasi̱fi̱k wu; di̱ fam a̱tak-a̱tyin hu ma̱ng Gwatemala, Beliz, mbeang Kyai A̱sa̱khwot Karibi hu; a̱wot di̱ fam a̱tyin hu ma̱ng A̱ngam A̱sa̱khwot Mikziko wu. A̱byin Mikziko ngaat ka̱ si̱ kup shi kyai a̱byin kilomita a̱ma̱ntaa̱naai 1,972,550 (met a̱ma̱ntaa̱naai 761,610), si̱ ku tyia̱ ka̱ si̱ yet a̱byin 13 ka̱ swak ma̱ng shi kyai a̱byin a̱ni mi̱ swanta hu; ma̱ng shi á̱niet ku shyia̱ kpa̱mkpaan ma̱ng 126,014,024, ka̱ si̱ yet a̱byin 10 ka̱ swak ma̱ng shi á̱niet a̱wot ka̱ si̱ swak kuzangka mi̱ swanta hu ma̱ng á̱niet ba̱ lyiat a̱lyem Si̱pen a̱ni. A̱byin Mikziko yet a̱si̱ mundundung kya ka̱ byia̱ sí̱tet 31 ma̱ng A̱gba̱ndang A̱keang Mikziko, a̱keangtung nka ka ma̱ng metropolit ku swak ma̱ng shi a̱ni. A̱ca̱cet nfam dandi ghyáng ni̱nia yet: Guadalajara, Monterrey, Puebla, Toluca, Tijuana, Ciudad Juárez, ma̱ng León.

## Ya̱fang
Mina

A̱keang **Mina** yet a̱gba̱ndang a̱keang wa (á̱ ku tyan shi á̱niet nggu hu á̱ sak 304,113 ma̱ a̱lyia̱ 2007) di̱ fam-a̱byin Fam A̱ka̱wa̱tyia̱ Naijeriya hu. Kikya yet a̱keangtung Si̱tet Nija ka, a̱nyiung mami a̱yaasi̱tet mundundung 36 ba. Ka̱ byia̱ nnwap a̱feang nia: A̱nupe ba ma̱ng Á̱nietmangfwuo ba.

## Ya̱fang
Marok Ga̱ndu

**Marok Ga̱ndu** ku **Marok Ga̱ndu Magata** (18?? - 1902) ku yet a̱tyuvwuong á̱niet a̱tsaai á̱khwo a̱ neet Jenshyung Afrika a̱ si̱ ma ngyet a̱kwak a̱son nzwang A̱tyap, a̱nyan wa ku khwu di̱ cam a̱byin nggu ka a̱ni.

Si̱sak ma̱ng a̱lyiat Ka̱za-Toure na mami Achi et al. (2019) a̱ni, Ga̱ndu ku yet  Sot nzwang A̱kpat ji zang ja a̱sa̱t a̱gwam ngaan Za̱uza̱u (Zariya) wu, Muwammat Kwasa̱u, ku khwat a̱son a̱ni, jija si̱ bai ta̱bat guu di̱ fwuong jen ji di̱ nwuai a̱byin A̱tyap 1902 nggu hu, zang ja ku tsa da̱ a̱beam 1897. Ca̱caat ma̱ng shei a̱nu á̱niet Bi̱ri̱ti̱n ba, nwuai mi̱ nwuai huni khwat a̱khwu 1,000 swak ma̱ a̱da̱dei wa ma̱nyin. Á̱ si̱ bai tsa yei nwuai mi̱ nwuai huni "Tyong Kwasa̱u" di̱n Tyap ji (di̱n Shong á̱ nyia̱ "Running away from Kwassau"). Ga̱ndu neet bai Magata, a̱tsatsak a̱bakeang a̱bakwai Jei si̱ kwai A̱gbaat ji, kwai A̱tyap ji̱ yet a̱gwak nzwang a̱ni. Á̱ shyia̱ ma̱ng a̱di̱dam wu nyia̱ á̱ ku lak njhyung nyiá̱ sang a̱sokfa nggu ba nang a̱kwak a̱son a̱ la̱u ma̱ng zwakhwu tazwa zwáng á̱niet nta a̱ni mami nkhang gbangbang yong ka̱ngka̱ng á̱niet nggu ba.

## Yebaat ma̱ng hyaai
Á̱ ta̱bat Ga̱ndu mi̱ 1902 gba̱mgbam mbwak tyok ya̱shuk A̱kpat ba di̱ ta̱gbi̱ng nang Atyap vwuot a̱yaat a̱wot si̱ fwan di̱ san a̱kwak a̱son mbaa. Á̱ si̱si̱ nnyiak gu á̱ si̱ hyat gu di̱n vak swat shan ma̱ a̱yit Santswan ka, A̱byin A̱tyap.  Á̱ si̱ ta nggu zwang mi̱ a̱man a̱lyia̱ neet di̱ fi̱ri̱ng nggu hu. Mat vwuot lihyat, á̱ bu si̱ ma nkup gu a̱gba̱ndang a̱toot A̱kpat mi̱ vam á̱ si̱si̱ ndap gu gat a̱pyia̱ á̱ kat a̱pyia̱ nggu ka. Á̱ si̱ khwat á̱ghyang á̱niet nzwang A̱tyap nang á̱niet nzwang Kwasa̱u ba ku yebaat a̱ni bai di̱ tyan hyaai ji á̱ si̱ tak ma̱ng a̱mba nyia̱ ba̱ li a̱gwam mba wu. Á̱ tak nyia̱ Kwasa̱u kyiak yong swat á̱niet nang gu ta̱bat a̱ni di̱n shán, fwui á̱ghyang ma̱ng swuan a̱ghwon a̱ si̱si̱ niat á̱ghyang ma̱ng swuan, mat tyei á̱ghyang á̱niet ba da̱ a̱hyem ta wa.

Sheda a̱ghyang a̱bwonu Ninyio (2008) neet kwok a̱bwonu si̱ tyaat yebaat Ga̱ndu hu a̱nii:  Á̱ tak nyia̱ á̱ si̱si̱ nswat guu di̱n shan a̱zaghyi jhyuai maat hu. Hyaai huni si̱ khwat tyei bobwot di̱ yong ka̱tsak ma̱ng ka̱ngka̱ng A̱tyap ba ma̱ a̱tyetuk nwuai á̱niet Bi̱ri̱ti̱n ba.

Yohanna (n.m.z.) a mbeang Akau (2014) ma lyiat tazwa hyaai nggu hu, a̱wot ma̱ mam zwat ku vwuon ma̱ng si̱ á̱ghyang hu.

## Zwakhwu
Si̱sak ma̱ng a̱lyiat Kazah-Toure mami Achi et al. (2019), á̱ zama bwom a̱bwom nwuat shi a̱ghyang mat á̱ nsak gu mi̱ fwuo tat da̱ a̱beam 1940, koji ma̱ A̱byin A̱tyap ka di̱n jen gya̱ra̱p ma̱ng song, á̱ njhyung za̱kwa a̱ngi̱ri̱m nggu ji, kwa̱i, ma̱ng a̱ka̱tuk hyaai ma̱ng jen doot fwuo ce nggu hu a̱ni, a̱wot kyang a̱ga̱de, á̱ si̱ bwoi a̱bwom ka di̱n Tyap jija bah, a̱wot da̱ a̱lyem Kpat ja. 

## Ya̱fang


Nkwaa̱mbwat
* Achi, B.; Bitiyonɡ, Y. A.; Bunɡwon, A. D.; Baba, M. Y.; Jim, L. K. N.; Kazah-Toure, M.; Philips, J. E. (2019). *A Short History of the Atyap*. Tamaza Publishinɡ Co. Ltd., Zariya. Ng. 9-245. ISBN 978-978-54678-5-7
* Kazah-Toure, Toure (2012). Citizenship and Indigeneity Conflicts in Nigeria [Identity Conflicts: Belonging and Exclusion in Zangon Katab]. Citizenship Rights Africa. Ng. 88-121.
Ma̱ka̱u

A̱byin **Ma̱ka̱u** ku **Ma̱ka̱wo** (Kanton: 澳門, *ōu.mǔːn*; Potugit: Macao /mɐˈkaw/; Shong: Macau /məˈkaʊ/), á̱ lyen ma̱ng a̱lyoot a̱gwomna̱ti ka nang **Fam A̱byin Kwak A̱son Ma̱ka̱u á̱ ku Khap á̱ Sak si̱ Ri̱pobi̱lik Á̱niet Caina** (**FA̱KA̱MKS**) (Kanton: 中華人民共和國澳門特別行政區; Potugit: Região Administrativa Especial de Macau da República Popular da China (RAEM); Shong: Macao Special Administrative Region of the People's Republic of China (MSAR)), yet a̱gba̱ndang a̱keang wa ma̱ng fam a̱byin kwak a̱son nang á̱ ku khap á̱ sak a̱ni si̱ Ri̱pobi̱lik Á̱niet Caina di̱ fam jenshyung Delta A̱ghyui Wulu hu kpa̱mkpaan Kyai A̱sa̱khwot Caina A̱tak hu. Ma̱ng shi á̱niet kpa̱mkpaan 680,000 ma̱ng shi kyai a̱byin kilomita a̱ma̱ntanaai 32.9 (met a̱ma̱ntanaai 23.7) a̱ni, kikya si̱ yet fam a̱byin ku swak byia̱ á̱niet ba̱ fam fi̱fam da̱ a̱vwuo a̱nyiung a̱ni mi̱ swanta hu.

## Ya̱fang
Mmanshan Naijeriya

**Mmanshan Naijeriya** na, ni̱nia yet a̱yaakwak a̱son di̱ tyei khwi ncam ma̱ng cok a̱byin ka a̱mgba̱m.

## Ya̱fang
Monggoliya

A̱byin **Monggoliya** (Shong: /mɒŋˈɡoʊliə/; Monggol: Монгол Улс *Mongol Uls*, Monggol Taada:  *Moŋğol ulus*; a̱ca̱caat fa "A̱byin Monggol" ku "Si̱tet Monggoliya"), yet a̱byin kya nang bibyin ghyáng keang di̱ tityak a̱ni di̱ fam-a̱byin A̱tyin A̱siya. Ka̱ shyia̱ tsi̱tsak bibyin Roshiya di̱ fam a̱za hu ma̱ng Caina di̱ fam a̱tak hu, a̱jini ka̱ yet a̱byin hyia̱k ma̱ng Fam-a̱byin Monggoliya Mami Ku Nyia̱ Tyok A̱pyia̱ a̱ni. Ka̱ kup shi kyai a̱byin kilomita a̱ma̱ntanaai 1,564,116 (met a̱ma̱ntanaai 603,909), ka̱ si̱ byia̱ shi á̱niet miliyon 3.3 hwa ci̱k, si̱ ku tyia̱ nang ka̱ yet a̱sa̱t a̱byin swanta a̱ swak di̱ byia̱ á̱niet ba̱ swan gbang ma̱ng á̱ghyang a̱ni. A̱byin Monggoliya kya yet a̱byin swanta nang bibyin ghyáng keang di̱ kuzang fam ka̱ swak ma̱ng shi kyai a̱byin a̱ni ka̱ nwai shyia̱ kpa̱nkpaan ma̱ng kyai a̱sa̱khwot ka̱ shyia̱ a̱ka̱wa̱tyia̱ a̱byin a̱ni. A̱byin ka nhyat pa̱mpai ma̱ng steppe a̱kwop, ma̱ng tsutsok di̱ fam a̱za ma̱ng jenshyung nka hu ma̱ng Kyai A̱ji̱jak Gobi di̱ fam a̱tak hu. Ulaanbaatar, a̱keangtung ma̱ng a̱gba̱ndang a̱keang a̱ swak ma̱ng shi nka wu, ba̱ng kpa̱mkpaan ma̱ng kap á̱kum a̱mgba̱m á̱niet a̱byin hu.

## Ya̱fang
Moroko

**A̱bwom a̱byin**: النشيد الوطني المغربي  ⵉⵣⵍⵉ ⴰⵏⴰⵎⵓⵔ ⵏ ⵍⵎⵖⵔⵉⴱ  ("A̱bwom A̱byin Moroko")

A̱byin **Moroko**, (La̱ra̱ba: المغرب, *al-maḡrib* a̱ fa *a̱vwuo ka nang mam kwa̱i a̱ni* ku *jenshyung hu*; Ta̱mazi̱k Kidee Moroko: ⵍⵎⵖⵔⵉⴱ, *lmeɣrib*; Fi̱ransa: Maroc; Shong: Morocco /məˈrɒkoʊ/), á̱ lyen ma̱ng a̱lyoot a̱gwomna̱ti nka nang **A̱byintyok Moroko** ka (La̱ra̱ba: المملكة المغربية, *al-mamlaka al-maḡribiyya* a̱ fa *A̱byintyok Jenshyung Ka* a̱ni; Ta̱mazi̱k Kidee Moroko: ⵜⴰⴳⵍⴷⵉⵜ ⵏ ⵍⵎⵖⵔⵉⴱ, *tageldit n lmeɣrib*; Fi̱ransa: Royaume du Maroc; Shong: Kingdom of Morocco), kya yet a̱byin ka̱ swak di̱ shyia̱ fam a̱za-jenshyung fam Maghreb hu ma̱ Afrika A̱za. A̱byin Moroko ka swan nwuan Kyai A̱sa̱khwot Meditaroniya hu di̱ fam a̱za hu ma̱ng Kyai A̱sa̱khwot Ati̱lantik hu di̱ fam jenshyung hu, a̱wot ka̱ si̱ byia̱ a̱gi̱gak a̱byin ma̱ng A̱li̱jiriya di̱ fam a̱tyin hu, ma̱ng teritori Sa̱hara Jenshyung wu nang á̱ kwan tazwa nhu a̱ni di̱ fam a̱tak nka hu. Ka̱ ka nsak a̱tyem da̱ a̱ka̱keang ti̱tamm Si̱pen nang á̱ ngyei Ceuta, Melilla ma̱ng Peñón de Vélez de la Gomera, ma̱ng a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t nang a̱byin Si̱pen kya nyia̱ tyok tazwa nhu a̱ni kpa̱mkpaan ma̱ng khwong kyai a̱sa̱khwot nka hu mi̱ di̱ nyia̱, nyia̱ kikya byia̱ á̱na. A̱byin Moroko ngaat ka̱ si̱ tat shi kyai a̱byin kilomita a̱ma̱ntaa̱naai 446,550 (met a̱ma̱ntaa̱naai 172,410) ku kilomita a̱ma̱ntaa̱naai 710,850 (met a̱ma̱ntaa̱naai 274,460), ma̱ng shi á̱niet ku shyia̱ kpa̱mkpaan miliyon 37. A̱dini a̱gwomna̱ti wu ma̱ng a̱si̱ a̱ swak byia̱ á̱nietkhwi wu a̱ni wa yet Khwikpaa̱pyia̱, a̱wot lilyem a̱gwomna̱ti hu hwa yet La̱ra̱ba ma̱ng Ta̱mazi̱k; á̱ si̱ ka ndyiat di̱ zwalyiat La̱ra̱ba Moroko ji ma̱ng a̱lyem Fi̱ransa ka koji. Sheda hu ma̱ng Taada Moroko ji yet kyiai taada A̱mazi̱k, A̱la̱ra̱ba, ma̱ng A̱shong bya. A̱keangtung nka, kikya yet Ra̱bat, ma̱nang a̱gba̱ndang a̱keang a̱ swak ma̱ng shi wu wa yet Ka̱sabi̱lanka.

## Ya̱fang
Muhammadu Buhari

**Muhammadu Buhari** GCFR (byin a̱tuk mam 17 Zwat Swak ma̱ng Sweang 1942 - Ngày 13 tháng 7 năm 2025) yet a̱tyu kwai nfwuo  Naijeriya wa. Nggu wa yet A̱kwak A̱son A̱byin Naijeriya neet a̱lyia̱ 2015. Buhari fwung ta̱m A̱khwot A̱kwop A̱byin nang gu yet Mejo-Jena̱ra wa. A̱ ku yet A̱kwak A̱son A̱byin mi̱ njen nyia̱ tyok A̱khwot A̱kwop kyiak neet 1983 ba̱ng si̱ nat 1985. A̱ ku shyia̱ yet A̱kwak A̱son A̱byin wu danian la̱pa̱nu ca̱t hyaai á̱niet nggu ma̱ng susot A̱khwot A̱kwop á̱ghyang.

## Ya̱fang
Muná̱pyia̱ Bibyin Swanta

**Muná̱pyia̱ Bibyin Swanta**, **MBS** (Shong: United Nations, UN) hu yet sot a̱gwomna̱ti ma̱ a̱di̱di̱t ja ku fa go swat nyinyang ma̱ng swat cam tsi̱tsak bibyin swanta, ji̱ mbeang ya a̱son a̱ka̱ngka̱ra̱ng a̱meang tsi̱tsak bibyin, ji̱ mbeang ya a̱son nyia̱ nta̱m dundung tsi̱tsak bibyin, a̱wot ji̱ ka yet a̱gba̱ndang a̱la̱n kyiai nta̱m bibyin na ndung. Jija yet sot bibyin ma̱ a̱di̱di̱t ji̱ swak ma̱ng shi ma̱ng si̱ ji nang á̱ lyen á̱ swak mami swanta hu. MBS hu byia̱ tyantung nhu da̱ a̱vwuo ka̱ yet a̱si̱ bibyin ma̱ a̱di̱di̱t kya mi̱ New York City a̱wot ku si̱ byia̱ a̱ca̱cet a̱yaaofit á̱ghyang mi̱ a̱ka̱keang Jeniva, Nairobi, Viyena, ma̱ng Haag hu.

## A̱ya̱fang
Musa Bityong

**Musa Bityong** (/musɑː bitjɔːŋ/), á̱ ka ndyuut **Musa Bitiyong** ku yet la̱fta̱nan konel wa ma̱ng A̱khwot A̱kwop A̱byin Naijeriya wu, a̱ ku khwu mbwak a̱gwomna̱ti Ibrahim Babangida di̱n vak mang a̱ta-ndong ma̱ a̱lyia̱ 1986 dundung ma̱ng Mejo Jenera Mamman Vatsa ma̱ng a̱ni̱nai a̱ghyang nang á̱ ku bat mba a̱hyiak nyia̱ ba̱ la̱p a̱shwuk ba̱ ta̱wap a̱gwomna̱ti ba.

## Ya̱fang
Namibya

**A̱bwom a̱byin**: "Namibia, Land of the Brave" ("Namibya, A̱byin Á̱niet Sang A̱wun") 

A̱byin **Namibya** (Shong: Namibia /nəˈmɪbiə/, /næˈ-/), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Namibya** wu (Shong: Republic of Namibia) a̱ni, yet a̱byin kya di̱ fam a̱byin A̱tak Afrika. Gak fam jenshyung hu hwa yet Kyai A̱sa̱khwot Ati̱lantik hu; ka̱ si̱ byia̱ a̱gi̱gak a̱byin ma̱ng bibyin Zambya ma̱ng Anggola di̱ fam a̱za hu, Botswana di̱ fam a̱tyin hu ma̱ng a̱byin Afrika A̱tak di̱ fam a̱tak ma̱ng a̱tyin hu. Shimba ka̱ nwai byia̱ gak ma̱ng Zimbabwe, si̱ ku lat mita 200 (a̱ti̱tak 660) a̱zayak khwong A̱ghyui Zambezi di̱ fam a̱byin Botswana hu hwa ka̱u bibyin nfeang hu. A̱byin Namibya ku shyia̱ sa̱t mbwak A̱tak Afrika ma̱ a̱tuk mam 21 Zwat Tsat 1990, a̱wot a̱ma̱lyim Zwang cat shyia̱ Sa̱t Namibya ji ja. A̱keangtung ka ma̱ng a̱gba̱ndang a̱keang a̱ swak mi̱ shi wu wa yet Windhoek. Namibya yet a̱byin ka̱ yet memba Muná̱pyia̱ Bibyin Swanta (MBS), Sot Ya-a̱son A̱tak Afrika (SYA̱A) ji, Muná̱pyia̱ Bibyin Afrika (MBA) hu ma̱ng Mundundung Bibyin.

## Ya̱fang
Cám Swak ji

**Cám Swak** ji (A̱biru: עֲשֶׂרֶת הַדִּבְּרוֹת, *Aseret ha'Dibrot*), á̱ ma ndyen nang **Decalogue** a̱ni, yet kpa̱m nka̱nda̱n Kpa̱m A̱lyiat A̱gwaza nia na̱ byia̱ a̱meang ma̱ng taada a mbeang kwok ntong, á̱ yet a̱tsatsak nkap mi̱ a̱yaadini Yahuda ma̱ng Ki̱risi̱ta ba. Lyuut Cám Swak hu ku tyai a̱ka̱feang di̱ Kpa̱m A̱lyiat A̱gwaza si̱ Yahuda hu: mi̱ Ghwut 20:2-17 ma̱ng Kwok Cam 5:6-21.

Á̱nietbyia̱lyen ba lak shim nyia̱ á̱ ku lyuut Cám Swak ji a̱wot mbwak a̱nyan wa, a̱wot á̱ghyang á̱nietbyia̱lyen ce si̱ nwuak shim nyia̱ Cám Swak ji ji̱ yet maat cám ma̱ng nda̱p a̱nu A̱hiti ma̱ng A̱mesopotamiya huhwa. Ma̱ng si̱sak kwaa̱mbwat Ghwut hu mi̱ Torah wu, á̱ ku tyai Cám Swak ji a̱zaghyi Musa da̱ A̱fan Si̱nai kikya.

## Bwoi swang a̱lyiat

Mi̱ Kpam A̱lyiat A̱gwaza A̱biru hu, á̱ ku yei a̱lyoot Cám Swak ji עשרת הדיברות (á̱ shyak lyuut hu ntyia̱ *aseret ha-dibrot*), mi̱ Ghwut 34:28, Kwok Cam 4:13 ma̱ng Kwok Cam 10:4. Mi̱ a̱mgba̱m a̱ka̱vwuoneet nkhang na, á̱ maai á̱ bwuak swáng a̱lyiat ji nang "swáng a̱lyiat swak ji", "á̱lyiat mumwang swak na", ku "á̱di̱dam swak na".

Mi̱ *Septuagint* wu (ku LXX),  á̱ ku bwuak "swánga̱lyiat swak" ji nang "Decalogue", zang ja á̱ bwuo neet di̱ Helen wu *δεκάλογος*, *dekalogos*, fa ngaan hu a̱wot ku si̱ ta̱fang bwan Helen hu hwa (mi̱ *accusative* wu) *δέκα λόγους*, *deka logous*. Jen jhyang, á̱ ma nyia̱ ta̱m ma̱ng swang a̱lyiat jini di̱n Shong, a mbeang Ncam Swak. Bwan Kpa̱m A̱lyiat A̱gwaza Tyndale ma̱ng Coverdale di̱n Shong ku nyia̱ ta̱m ma̱ng "a̱cyuang zwunzwuo swak" wa. Kpa̱m A̱lyiat A̱gwaza Geneva hu si̱ nyia̱ ta̱m ma̱ng "ncam swak", si̱ ku khwi a̱ni hwa si̱ yet Kpa̱m A̱lyiat A̱gwaza Bishops hu ma̱ng *Authorized Version* (bwan "King James" hu) nang "ncam swak". A̱ca̱cet bwan Shong ma̱ a̱di̱di̱t ku nyia̱ ta̱m ma̱ng swang a̱lyiat ji "ncam" ja.

Á̱ ku ngyei a̱yaatabi̱let nfang na, mi̱ di̱ nyia̱ fi̱p ma̱ng ncam swak na nang á̱ ku ta̱zut da̱ mba a̱ni, *לוחות הברית*, *Lukhot HaBrit*, ku fa "a̱yaatabi̱let la̱p a̱nu ba".

## A̱ya̱fang
Ndiya

A̱byin **Ndiya** (Hindi: Bhārat; Shong: India), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Ndiya** wu (Hindi: Bhārat Gaṇarājya; Shong: Republic of India), yet a̱byin kya di̱ fam-a̱byin A̱tak A̱siya. A̱byin Ndiya ka, kikya yet a̱feang ma̱ng shi á̱niet swanta hu, ka̱ si̱ yet a̱natat ma̱ng shi kyai a̱byin mi̱ bibyin swanta hu, a̱wot ka̱ si̱ yet a̱byin a̱gwomna̱ti di̱mokrasi ka̱ byia̱ á̱niet ka̱ swak mi̱ swanta hu. A̱byin Ndiya byia̱ a̱gi̱gak a̱sa̱khwot ma̱ng Kyai A̱sa̱khwot Ndiya hu di̱ fam a̱tak hu, Kyai A̱sa̱khwot A̱rabiya di̱ fam a̱tak-jenshyung hu, ma̱ng A̱ngam A̱sa̱khwot Ba̱nggat wu di̱ fam a̱tak-a̱tyin hu, ka̱ si̱ byia̱ a̱gi̱gak a̱byin ma̱ng Pakistan di̱ fam jenshyung hu; Caina, Nepat, ma̱ng Bhutan di̱ fam a̱za hu; a mbeang Bangi̱ladesh ma̱ng and Myanma di̱ fam a̱tyin hu. A̱gwomna̱ti Ndiya ba ka nkyiak a̱byin A̱fganistan nang a̱byin gak kya, ma̱nang ba̱ fa a̱mgba̱m a̱byin Kashi̱mir kap Ndiya hwa a̱ni shimba a̱gwomna̱ti Pakistan bya nyia̱ tyok tazwa fam a̱byin kani ka̱ byia̱ gak ma̱ng A̱fganistan nang á̱ kwan tazwa a̱ni. Di̱ Kyai A̱sa̱khwot Ndiya hu, a̱byin Ndiya shyia̱ kpa̱mkpaan ma̱ng Si̱ri Langka ma̱ng Ma̱ldivi; a̱wot Bibyin A̱ka̱wa̱tyia̱ A̱sa̱khwot Andaman ma̱ng Nikoba nka hu si̱ byia̱ a̱gi̱gak a̱sa̱khwot ma̱ng Tailand, Myanma ma̱ng Ndonisiya.

## Ya̱fang
Ndonisiya

A̱byin **Ndonisiya** (Shong: Indonesia /ˌɪndəˈniːʒə/), á̱ lyen ma̱ng a̱lyoot a̱gwomna̱ti ka nang **Ri̱pobi̱lik Ndonisiya** wu (Ndonisiya: Republik Indonesia /reˈpublik indoˈnesia/; Shong: Republic of Indonesia), di̱n jen jhyang á̱ ngyei **A̱si̱tet Muna̱pyia̱ Ri̱pobi̱lik Ndonisiya**, **A̱MRN** (Ndonesiya: Negara Kesatuan Republik Indonesia, NKRI; Shong: Unitary State of Republic of Indonesia), yet a̱byin kya di̱ fam A̱tak-a̱tyin A̱siya ma̱ng Osheniya tsi̱tsak a̱ca̱cet nkyai a̱sa̱khwot Ndiya ma̱ng Pasi̱fi̱k na. Ka̱ byia̱ si̱ ku swak bibyin a̱ka̱wa̱tyia̱ a̱sa̱khwot cyikwop swak ma̱ng a̱natat, nang Sumati̱ra, Java, Sulawesi, ma̱ng nkap fam Borneyo (Kalimantan) ma̱ng A̱fai Gini (Papwa). A̱byin Ndonesiya kya swak mi̱ shi kyai a̱byin mi̱ bibyin bibyin a̱ka̱wa̱tyia̱ a̱sa̱khwot swanta hu a̱wot ka̱ yet swak ma̱ng a̱naai mi̱ shi kyai a̱byin ma̱ a̱mgba̱m bibyin swanta hu. Ka̱ byia̱ shi kyai a̱byin kilomita a̱ma̱ntanaai 1,904,569 (met a̱ma̱ntanaai 735,358). Ma̱ng si̱ ku swak á̱niet miliyon 270, a̱byin Ndonisiya kya si̱ yet a̱naai mi̱ shi á̱niet mi̱ bibyin swanta hu ma̱ng si̱ ka̱ swak ma̱ng shi á̱niet mi̱ bibyin ku lan byia̱ Á̱nietkpaa̱pyia̱ a̱ni. Si̱ ku swak á̱kum a̱mgba̱m á̱niet a̱byin ka swan Java, a̱byin a̱ka̱wa̱tyia̱ a̱sa̱khwot ka ka̱ swak mi̱ shi á̱niet mi̱ swanta hu.

## Ya̱fang
Naai A̱gwaza

**Naai A̱gwaza** yet a̱lyiat nia nang a̱tyubishyi lyiat ma̱ng A̱gwaza a̱ni. A̱lyiat na na̱ li a̱ni: 
ja̱u, kyuak ntong, ma̱ng naai cat kyang.

## Ya̱fang
Nggi̱lan

A̱byin **Nggi̱lan** (Shong: England), yet a̱byin kya ka̱ yet kap Muna̱pyia̱ A̱byintyok hu. Ka̱ byia̱ a̱gi̱gak a̱byin ma̱ng Wales di̱ fam jenshyung hu ma̱ng Si̱koti̱lan di̱ fam a̱za hu. Kyai A̱sa̱khwot Airi hu myian di̱ fam a̱za-jenshyung a̱byin Nggi̱lan ma̱ng Kyai A̱sa̱khwot Keltik hu di̱ fam a̱tak-jenshyung hu. Kyai A̱sa̱khwot A̱za hu hwa ka̱u A̱byin Nggi̱lan neet vam-a̱byin Yurop hu di̱ fam a̱tyin hu a̱wot English Channel hu si̱ ka̱u mba di̱ fam a̱tak hu. A̱byin ka kup nkap a̱yaakpa a̱fwuon mami nkap a̱yaakpa a̱ni̱nai a̱byin a̱ka̱wa̱tyia̱ a̱sa̱khwot A̱gba̱ndang Bi̱ri̱ti̱n ka ka̱ myian di̱ fam A̱za Kyai A̱sa̱khwot Ati̱lantik hu, ka̱ si̱ byia̱ si̱ ku swak a̱cyuang bibyin a̱ka̱wa̱tyia̱ a̱sa̱khwot 100, nang A̱babyin A̱ka̱wa̱tyia̱ A̱sa̱khwot Scilly ka ma̱ng A̱babyin A̱ka̱wa̱tyia̱ A̱sa̱khwot Wight ka a̱ni.

## Ya̱fang
Nggwon

**Nggwon** ka (á̱kpa **mman** *na*) yet a̱tyubishyi wa kyiak mi̱ di̱n jen byin ba̱ng si̱ tat jen nwuai fi̱ng a̱ni, ku tsi̱tsak jen hyaat laai vam a̱banggwon ma̱ng nwuai fi̱ng.

## Ya̱fang
Ngozi Okonjo-Iweala

**Ngozi Okonjo-Iweala** (á̱ ku byin nggu a̱tuk mam 13 Zwat A̱taa 1954) yet a̱gwak lyen a̱za̱za̱rak nzwa a̱byin a̱ yet a̱tyu Naijeriya ma̱ng Amerika wa a̱ni, a̱kwak a̱son kaswuo ji̱ myim a̱ni, a̱tyunwuat tyiet tazwa la̱p nkyang na̱ na beang swuan mi̱ swanta, a̱tyukwan shyia̱ a̱tan nkyang mat á̱nietbishyi ba̱ ka nshyia̱ a̱ni, a̱gwak lyen nkyang na̱ byia̱ a̱meang ma̱ng kurum, a̱gwak lyen nkyang ya a̱son swanta hu. Neet Zwat Tsat 2021, Okonjo-Iweala ku nyia̱ ta̱m nang A̱gba̱ndang A̱kwak A̱son Sot-nta̱m Kaswuo Swanta (WTO) wu. Kyang tyia̱ a̱ga̱de! Nggu wa si̱ yet a̱byii̱k a̱son ma̱ng a̱tyu a̱ neet mi̱ Afrika a̱son a̱ni a̱ na nkwak a̱son Sot-nta̱m Kaswuo Swanta ji nang A̱gba̱ndang A̱kwak A̱son.

## Ya̱fang
Nia̱ ga̱swuong mbwak

**Nia̱ ga̱swuong mbwak** hu (á̱kpa: **nnia̱ ga̱swuong mbwak** *na*) yet nghwang na̱ shyia̱ ma̱ng ga̱swuong mbwak a̱ni.

## Ya̱fang
Ni̱njer (a̱byin)

**A̱bwom a̱byin**: 
"La Nigérienne" ("A̱tyuni̱njer wu")

A̱byin **Ni̱njer** ku **Ni̱njer ka** (Shong: Niger ku the Niger /niːˈʒɛər/ ku /ˈnaɪdʒər/; Fi̱ransa: Niger /niʒɛʁ/), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Ni̱njer wu** (Fi̱ransa: République du Niger) a̱ni, yet a̱byin kya nang bibyin ghyáng keang di̱ tityak a̱ni di̱ fam a̱byin Afrika Jenshyung nang á̱ ku nang a̱lyoot A̱ghyui Nija kikya. Ni̱njer byia̱ a̱gi̱gak ma̱ng Li̱biya di̱ fam a̱za-a̱tyin hu, Caad di̱ fam a̱tyin hu, Naijeriya di̱ fam a̱tak hu, Bini ma̱ng Burkina Faso di̱ fam a̱tak-jenshyung hu, Mali di̱ fam jenshyung hu, ma̱ng Ali̱jeriya di̱ fam a̱za-jenshyung hu. A̱byin Ni̱njer byia̱ shi kyai ku tat kpa̱mkpaan ma̱ng kilomita a̱ma̱ntaa̱naai 1,270,000 (met a̱ma̱ntaa̱naai 490,000), si̱ a̱hwa si̱ tyia̱ ka̱ si̱ yet a̱byin ka ka̱ swak ma̱ng shi a̱byin a̱ni di̱ fam-a̱byin Jenshyung Afrika. Si̱ ku swan 80% a̱byin nka ka myian Tswa A̱ji̱jak Sa̱hara ji ja. Á̱kpa á̱niet ma̱ a̱byin ka yet A̱kpaa̱pyia̱ bya a̱wot shi á̱niet a̱byin hu si̱ tat miliyon 22 ba̱ swat di̱ susot ti̱taa di̱ fam a̱tak ma̱ng jenshyung a̱byin ka. A̱keangtung ka ma̱ng a̱gba̱ndang a̱keang wu a̱ swak mi̱ shi hu wa yet Niyamei, da̱ a̱ta̱m fam a̱tak-jenshyung a̱byin Ni̱njer ka.

## Ya̱fang
Nja̱t

A̱keang **Nja̱t** (Shong: Jos /'dʒoːs/) yet a̱gba̱ndang a̱keang wa di̱ fam a̱byin Fam A̱ka̱wa̱tyia̱ Naijeriya. A̱gba̱ndang a̱keang wu byia̱ á̱niet ba̱ shi nyia̱ kpa̱mkpaan ma̱ng 900,000 ma̱ng si̱sak sa̱nsut 2006 ji. Á̱niet ma̱ a̱di̱di̱t yei a̱keang ka "**J-Town**", a̱wot kikya si̱ yet a̱keangtung kwak a̱son ma̱ng a̱gba̱ndang a̱keang a̱ swak mi̱ shi mami Si̱tet Pi̱lato.

## Ya̱fang

## A̱ka̱fwuop nta
Nduguli

A̱keang **Nduguli** kya yet a̱keangtung a mbeang a̱gba̱ndang a̱keang a̱si̱ Si̱tet Ba̱ri̱no di̱ fam a̱za-a̱tyin Naijeriya. A̱keang ka swan di̱ fam a̱ghyui ka̱ kpa̱ra̱p da̱ a̱cak a̱kwa̱i kya a̱nyin nang á̱ ngyei Ngga̱da a̱ni, ka̱ si̱ nkoot di̱ nian *Firki* hu da̱ a̱beam A̱gba̱ndang Jok Cadi ka. A̱khwot á̱kwop Bi̱ri̱ti̱n ba, bibya ku kpaat a̱keang Nduguli ka ma̱ a̱lyia̱ 1907 nang tyan cam a̱vwuo nta mba ji a̱ni a̱wot ka̱ si̱ ba̱ laai ka̱ si̱ shi a̱nggang ka̱ si̱ ba̱ng á̱niet ba̱ shi swak miliyon jhyiung a̱ni a̱zafwun ka.

## Ya̱fang
Nfak

**Nfak** yet minerat a̱ byia̱ *sodium chloride (NaCl)* lan mami a̱ni, a̱ yet a̱tung kemikat a shyia̱ mami sot a̱yaanfak; nfak na bai nang a̱ji̱jak a̱ni wa á̱ ni̱ ngyei nfak a̱fang, nang á̱niet-sains yei *halite* a̱ni.

## Ya̱fang
Nkhang a̱byin Naijeriya

Á̱ na maai á̱ nkai **nkhang a̱byin [[Naijeriya]] na** di̱n vak á̱nietnswat ba̱ bwuang kai fam A̱tyia̱ka̱u A̱tyin hu ma̱ng Afi̱rika kyiak neet ma̱ a̱lyia̱ A̱K 1100. Susot Tat-a̱ghyi Afi̱rika ma̱ a̱di̱di̱t ku swan fam hu nang á̱ sii du lyen nang Naijeriya a̱fwun a̱ni, nang A̱byin-tyok Nri, A̱byintyokshan Bini ka, mbeang A̱byintyokshan Oyo ka. Khwikpaa̱pyia̱ ntat Naijeriya mbwak A̱byintyokshan Ba̱rno kya da̱ a̱cak a̱lyia̱ (A̱A̱ 1068) ma̱ng Sí̱tet A̱kpat ji kpa̱mkpaan ma̱ng a̱cak a̱lyia̱ (A̱A̱ 1385) mi̱ sa̱ncuri 11 wu, nang Khwikristi nnwuo Naijeriya mi̱ sa̱ncuri 15 wu mbwak a̱yaamonk A̱gosti̱n ma̱ng Kapucin ba neet a̱byin Potugat. A̱songhai ba meang si̱ yai ntat kap fam a̱byin hu. Nkhang gbangbang a̱byin Naijeriya na si̱ la̱u byia̱ a̱ka̱ta ma̱ng a̱bwuang a̱khwo a̱ma̱nyi a̱ti̱lantik wu, zang wa ntsa mi̱ Naijeriya di̱ ngaan sa̱ncuri 15 hu. Tyan a̱bwuang a̱khwo a̱tyin ji nang á̱niet Bi̱ri̱ti̱n ma̱ng Potugat ba ku nyia nta̱m ma̱ng a̱nji ja yet Ba̱dagi̱ri, tyan yong kukwon a̱wak jhyang ji shyia̱ di̱ khwong kyai a̱sa̱khwot a̱ni. A̱yaadila mali ba si̱ bwoi mba á̱khwo, a̱dodo njhyá̱ tsi̱tsak nnwap di̱ fam a̱byin ka si̱ dam a̱khwukhwop nvak a̱bwuang a̱ta̱lyen Ma̱nyi Sa̱hara ka.

A̱khwot Á̱kwop Bi̱ri̱ti̱n wu si̱ nwuo  Legwot ma̱ a̱lyia̱ 1851, á̱ si̱ ta̱mak nji ma̱ng a̱gwomna̱ti mba ba ma̱ a̱lyia̱ 1865. Naijeriya si̱ bwuak tyia̱ a̱byincok Bi̱ri̱ti̱n mi̱ 1901. A̱cak tyok á̱nietcen ka si̱ neap tat 1960, jen ji nang cong cat sa̱t hu si̱ shyia̱ ya a̱ywan a̱ni. Naijeriya shyia̱ yet ri̱pobi̱lik ma̱ a̱lyia̱ 1963, a̱wot a̱byin ka si̱ ba̱ kwa mbwak tyok a̱khwot á̱kwop ndyia̱ a̱tat na̱ khwi a̱ni, a̱ma̱lyim bwan tyok koot a̱sok ghyang. Cong cat ka̱u a̱byin ghyang si̱ kpaat Ri̱pobi̱lik Byafra wu ma̱ a̱lyia̱ 1967, si̱ a̱hwa hwa si̱ khwat Zwang Byina̱byin Naijeriya ndyia̱ a̱tat ji a̱zanson. Naijeriya si̱ bu bwuak ntyia̱ ri̱pobi̱lik ma̱lyim lyuut kpa̱m cam a̱byin fai mi̱ 1979. Da̱ a̱kwonu a̱kya, ri̱pobi̱lik wu si̱ labeang bah, nang á̱nietnzwang ba si̱ bu ta̱wap cet ba̱ si̱ bai tyok tat ndyia̱ swak. Á̱ si̱ khwom á̱ na mkpaat ri̱pobi̱lik a̱fai mi̱ 1993, a̱wot Jenera Sani Abaca si̱ bai weam ngguu. Abaca saan 1998 a̱wot á̱ si̱ bai kpaat ri̱pobi̱lik a̱naai wu a̱lyia̱ ka̱ khwi a̱ni a̱zanson, zang wa tyak ndyia̱ nswak ntat a̱si̱ tyok á̱nietnzwang hu jen a̱zanjen.

## Ya̱fang
Nkwon

**Nkwon** (á̱ ka ndyuut **nkon**) yet kuzang tangka̱i kyang hwa ku khat long. Nkwon ni̱ neet a̱ka̱kwon nia.

## Ya̱fang
Nnamdi Azikiwe

**Nnamdi Benyamin Azikiwe**, GCFR, PC (16 Zwat Swak ma̱ng Jhyiung 1904 – 11 Zwat Tswuon 1996), á̱ tsa á̱ bu ngyei nggu "**Zik**",  ku yet kyang-hyia̱ hwa mi̱ Naijeriya a̱ tsa a̱ ngyet a̱kwak-a̱son kwai-nfwuo-á̱niet meang, nggu wa ku tsa yet a̱kwak a̱son a̱byin Naijeriya a̱ ku ba̱ng a̱byin ka kyiak neet ma̱ a̱lyia̱ 1963 ba̱ng si̱ tat a̱lyia̱ 1966. Ma̱ a̱di̱di̱t ku kyiak nggu nang a̱ti̱tak-tsaai ba̱ ku fuut cat ma̱ng shyia̱ sa̱t a̱byin hu a̱ni, á̱ si̱ bu nwuan nggu nang "a̱tyia̱ Swam-a̱byin Naijeriya wu".

## Ya̱fang

## A̱ka̱fwuop nta

*Nnamdi Azikiwe: Respect for Human Dignity: an Inaugural Address ma̱ *World Digital Library* (di̱n Shong)
Nok

A̱keang **Nok** yet a̱bakeang kya mi̱ Sot A̱gwomna̱ti Mali Jaba a̱si̱ Si̱tet Ka̱duna, Naijeriya.

## Lyen a̱khwukhwop nkhang gbangbang
Ta̱taat sangak terakota ma̱ a̱vwuo kani kikya ntyia̱ nang á̱ ta̱bat nyian ta̱m ma̱ng a̱lyoot nka ka mat Taada Nok ji, mi̱ zang ja sangak jinii ku yaa̱son mi̱ Naijeriya ma̱ a̱cak 1500 BC - 500 AD a̱ni. Á̱ ta̱taat nkyang gbangbang na ma̱ a̱lyia̱ 1943 kya di̱ jen nta̱m lung a̱byin mat a̱tsatsak nfang.
A̱tyulyen a̱khwukhwop nkhang gbangbang wu Bernard Fagg ku zop tyan ji, a̱wot a̱ si̱ ki mbai shyia̱, ma̱ng beang á̱niet byina̱byin ba, nkyang gbangbang ma̱ a̱di̱di̱t njhyang.
Á̱ ku ma ta̱taat a̱ka̱sha̱ndong byii̱k a̱dyundyung tswam meang mami Nok.

Á̱niet ku shyia̱ di̱ swuat ma̱ a̱vwuo ka gbangbang a̱zaghyi njen byii̱k a̱dyundyung tswam a̱son ka. Á̱ ku tyan mmam a̱bakidee a̱kwon ka̱ ka̱n tyia̱ a̱tsak a̱can a̱ni nang a̱ myim mi̱ "a̱tsak a̱ta̱mpwom ntsaai" wu ma̱ a̱bakeang Nok ka ma̱ a̱lyia̱ 1951 á̱ si̱ li nyia̱ ka̱ ku shyia̱ neet da̱ a̱beam 3660 BC, shimba lilyi̱ri̱m nshyia̱ tazwa yet a̱tsotswat tyiai a̱lyiat hu.

## Ya̱fang
Nta̱m vap

**Nta̱m vab** naat mbwuot na̱ng ãn nyia̱ a̱la̱n vab mbiyang a̱dọng a̱ni, ani shwai vab hu muņg löng domǐn ku labiyang mung chet.

## Ya̱fang
Nuhu Ba̱ture

A̱gwam **Nuhu Ba̱ture A̱ci** (19?? - Zwat Swak ma̱ng Sweang 18, 2021) wa ku yet a̱gwam a̱son a̱si̱ Tyok A̱jhyo hu, a̱ka̱ka̱rak a̱byin Naijeriya a̱ghyang ma̱ a̱tak Si̱tet Ka̱duna, Naijeriya. Á̱ ku lyen nggu ma̱ng a̱lyoot ka, "*A̱gwam Ba̱jju 1*".

Á̱ ku kup a̱gwam Ba̱ture tyok nang a̱gwam a̱son Tyok A̱jhyo wu a̱zaghyi mbwoi nhu hu ma̱ a̱lyia̱ 1995, a̱zaghyi njen ji nang á̱ ku kwan á̱ si̱ tyak zwang Nietcen A̱fakan ji a̱ni ma̱ a̱lyia̱ 1992 ma̱nang a̱gwomna̱ti ba ku kyiak yong á̱ si̱si̱ mbwuo a̱sa̱t ntyok A̱tyap ma̱ng A̱jhyo wu nang á̱niet ba ku cat a̱ni neet mi̱ gbangbang, nang A̱bi̱ri̱ti̱n ba ku tyia̱ mi̱ cet a̱tafa Tyokkpaa̱pyia̱ Za̱uza̱u hu di̱n jen ji nang ba̱ ku tsa bai hu a̱ni. Ma̱ a̱lyia̱ 2012, A̱tyushityok A̱gwam Ba̱ture si̱ lyiat ma̱ng a̱dyundyung a̱lyia̱ nyia̱ ndyia̱ 17 nia ku swak neet nang á̱ ku kpaat tyok hu nang *Ka̱jju* (a̱byin A̱jhyo ka) ka̱n byia̱ a̱cucuk a̱li a̱gwam a̱ni bah.

## Ya̱fang
Nyak

**Nyak** (á̱kpa: **Nyák**) yet tangka̱i nyam ja nang á̱ ba̱ng a̱mali mat shyiat nam ya a̱ni, a̱baan, ma̱ng cap, nang á̱ kyiak nyia̱ nta̱m kwa a̱ni.
Nyam

**Nyam** (á̱kpa: **nyám**; á̱ bu ngyei *Metazoa*) yet nkyang nswuan yukariyot na̱ byia̱ a̱yaasel ma̱ a̱di̱di̱t ja, mi̱ di̱ **tyok** nyam hu mi̱ bayoloji.

## Ya̱fang